VIRTUĀLĀ SAKĀRTOJUMA NOSACĪJUMI:

\* Stabils interneta pieslēgums.

\* Dators ar kameru un mikrofonu. Telefonā figūru izvietojums un citi aizvietotāji sliktāk pārskatāmi, bet var piedalīties arī telefoniski.

\* Iespēja atrasties klusā vietā – kaķis istabā netraucēs, bet aktīvi bērni, dzīvesbiedri un kolēģi šai laikā labāk lai atrodas aiz durvīm.

\* Sakārtojuma laikā jāatrodas pie datora ērtā pozā. Var būt tējas / kafijas krūze, vai sīkas uzkodas pie rokas, bet šai laikā pusdienas neēdam – tām domātas pauzes.

\* Sakārtojuma laikā nedarām blakusdarbus, kas prasa uzmanības koncentrēšanu citur.

\* Sakārtojuma dalībniekiem jābūt skaidras apziņas stāvoklī.

\* Sakārtojums ilgst vidēji 1,5 stundas, bet, ja gadās sakaru traucējumi, process var ieilgt. Labāk rezervēt pusstundu vairāk.

\* Starp sakārtojumiem ir 15 minūšu pauzes, kad es atslēdzos no grupas.

\* Diagnostiskos darbus (izziņai, līdz pusstundai) taisām pēc lielajiem sakārtojumiem.

\* Ja dalībniekam zūd video signāls, sakārtojumā var turpināt piedalīties audiāli, vai arī iziet un ienākt grupā atkārtoti. Ja pārtrūkst viss signāls – jāpārbauda sava tehnika. Var sazināties ar mani telefoniski, kamēr pārējie darbojas video režīmā. Mans tel.: +371 29393605

\* Ja pārtrūks savienojums no manas vai klienta puses, mēs darbu atkārtosim, vienojoties par vēlamo laiku.

\* Ja kādam no dalībniekiem, kas ir aizvietotājs figūrai, priekšlaicīgi jāpamet grupa, par to lūdzu paziņot, lai varam nomainīt aizvietotāju.

\* Ja grupu uz laiku vēlas atstāt kāds, kas šai brīdī nav aizvietotājs figūrai, tas atslēdz video un audio signālu bez brīdinājuma, citus netraucējot, un pēc tam var atkal pievienoties.

\* Ja kāds var pievienoties ar nokavēšanos, par to lūdzu brīdināt mani iepriekš.

\* Ja pēc sakārtojuma rodas kādi jautājumi man vai gribas izteikties par procesu – lūdzu zvanīt vai rakstīt.

\* Sakārtojuma laikā ar cieņu un pieņemšanu izturēties pret citu dalībnieku procesiem un emocionālajiem stāvokļiem, un respektēt sakārtojuma vadītāju.

\* Katrs sakārtojuma dalībnieks pats atbild par savu fizisko un psihisko komfortu – sagatavojiet dzeramo ūdeni, salvetītes un pārējās sev vajadzīgās ērtības iepriekš.

\* Sakārtojuma laikā lūdzu saglabāt neitralitāti, t.i. atturēties no notiekošā skaidrošanas un personīgajām interpretācijām!

Uz tikšanos “gaisā”!